TÁRSULATI ÜGYEK. 
403 
Hegedűs észlelései és közlései még a következőkben foglalhatók össze : 
Földrengés nem kísérte a kitöréseket, csupán egy keskeny sáv mentén volt 
földingás, mely a Kendang hegységből a Krakatau irányában vonul. A detoná¬ 
ciókra szabályos időben következtek rá a hullám-emelkedések, mint az egyes 
exploziók által okozott lüktetések. 
A hullámoknak középpontja a Krakatau volt. A legutolsó hullám volt a, leg¬ 
magasabb, erre nyugalom következett be. A következő nap reggelén (aug. 28.) a 
déli tengerparton Hegedűs már csak a rendes apály- és dagálymozgást észlelte. 
A pusztítás csupán a Szunda-szoros mellékére szorítkozott. Batáviában egy 
3 órai elsötétedés, 27-én délben, volt a nagy kitörésnek egyedüli kellemetlensége. 
A tengerfenék, miként ezt a kiküldött hadihajók konstatálták, semmiféle említést 
érdemlő változást nem szenvedett. A nagy kitörés helye a Krakatau E.-Iv.-i szélén 
egy május 20-án megnyílt új kráter volt, mely augusztusban ismét beomlott. 
Elekor Szumátra és Jáva több vulkánja is mozgásban volt; ÉÉK-i irányban a 
tengerben több (5—16) vulkán nyílt meg és a Krakataunak 820 méternyi magas 
régi kráter)e is azóta, működésben van. 
Lóczy befejezésül köszönetét fejezi ki a jelen levő Hegedűs JENö-nek az 
adatok szíves közléséért. 
3. Dr. Ilosvay Lajos kísérletekkel egybekapcsolt előadást tartott, a melyben 
<i terviés-l' i'n képződésé föltételeiről értekezett s kísérletileg bemutatta a kén leválá¬ 
sát a kénlívdrogénnek és kéndioxydnak egymásra hatása alkalmával, valamint több 
más ide vágó (•Kémiai folyamatot is felvilágosított. Előadásának kivonata az 1881. 
január—februári füzetben fog megjelenni. 
I)r. Szabó .JőzsEF-nek a mai szakülésre bejelentett előadása, minthogy az idő 
már igen előhaladt volt, a januári szakülésre halasztatott. 
X. VÁLASZTMÁNYI ÜLÉS 1883 MÁJUS 2-ÁN. 
Elnök: Zsigmondy Vilmos. 
A titkár jelenti, hogy a földművelés-, ipar- és kereskedelmi minisztérium által 
a Földtani Közlöny segélyezésére engedélyezett és utalványozott 300 frt (három¬ 
száz frt) a Földtani Intézet igazgatósága útján fölvétetett. — Tudomásúl van. 
Jelenti továbbá a titkár, hogy Bernáth József tagtársunkkal személyesen 
értekezett s tőle abbeli kijelentését vette, hogy ő teljesen belenyugszik, lia a társulat 
figyelmeztetni fogja az országos bizottságba küldött képviselőjét, a magyarországi 
természetes ásványvizek ügyére. Ez okon Bernáth úr concrét javaslatot nem fog 
benyújtani. - - Ehhez megjegyzi a titkár, hogy az értesítés azonnal megtörtént, de 
időközben úgy értesült, hogy az ásványvizek a XXVII-ik vagyis a közegészségügyi 
csoportba osztattak be s így a mi hatáskörünkből ezúttal kiesnek. - - Tudomásúl 
vétetik. 
A másodtitkár előterjeszti a társulat összes készletben levő kiadványainak 
jegyzékét, megjegyezvén, hogy a legutóbbi napokban az egész készletet átvizsgálta, 
rendezte és összeírta. — Tudomásúl szolgál. 
